
[bookmark: _Hlk242350895]Na osnovu člana 29 stav 2 Zakona o državnoj imovini ("Službeni list CG", br. 21/09, 40/11, 23/25, 160/25), člana 38 stav 1 tačka 9 Zakona o lokalnoj samoupravi ("Službeni list CG", br. 02/18, 34/19, 38/20, 50/22, 84/22, 81/25 i 98/25), člana 29 st. 1 i 2 Uredbe o prodaji i davanju u zakup stvari u državnoj imovini ( ''Službeni list CG'', br. 44/10) člana 30 stav 2, člana 31 stav 1 i člana 53 stav 1 tač. 2 i 9 Statuta opštine Tuzi  ("Službeni list CG-opštinski propisi“, br. 24/19, 05/20, 51/22, 55/22, 15/26), Skupština opštine Tuzi na sjednici održanoj dana 22.10.2026.donijela je


ODLUKA
o davanju u zakup nepokretnosti putem prikupljanja ponuda


Član 1
Opština Tuzi daje u zakup, putem prikupljanja ponuda, nepokretnosti – zemljište označeno kao katastarska parcela broj 318/1, površine 376.963 m² i katastarska parcela broj 318/3, površine 158.033 m², upisane u posjedovnom listu broj 3883 KO Tuzi, kao svojina Crne Gore, sa pravom raspolaganja Opštine Tuzi.
Član 2
Nepokretnosti iz člana 1 ove odluke daju se u zakup na period do 30 godina.
Nepokretnosti se daju u zakup, shodno građevinskoj namjeni zemljišta, radi obavljanja privredne djelatnosti.
Minimalni iznos zakupnine nepokretnosti iznosi 3,36 €/m² godišnje, a utvrđen je od strane Komisije za procjenu vrijednosti imovine Uprave za državnu imovinu Crne Gore.
Najpovoljnijim ponuđačem smatraće se ponuđač koji ponudi najviši iznos zakupnine.

Član 3
Postupak davanja u zakup predmetnih nepokretnosti pokreće Sekretarijat za imovinu Opštine Tuzi, objavljivanjem javnog poziva za prikupljanje ponuda u skladu sa odredbama Uredbe o prodaji i davanju u zakup stvari u državnoj imovini ("Službeni list CG", broj 44/10).

Član 4
Postupak davanja u zakup prikupljanjem ponuda sprovešće Komisija za sprovođenje postupka, koju imenuje predsjednik Opštine Tuzi.

Član 5
Ovlašćuje se predsjednik Opštine Tuzi da, nakon sprovedenog postupka prikupljanja ponuda, zaključi ugovor o zakupu sa najpovoljnijim ponuđačem.

Član 6
Ova odluka stupa na snagu osmog dana od dana objavljivanja u "Službenom listu Crne Gore- opštinski propisi“.


Broj: 02-016/26-8985/1
Tuzi, 22.10.2026. godine


SKUPŠTINA OPŠTINE TUZI
PREDSJEDNIK,
Fadil Kajoshaj

	
